Ο **Νταβίντ Βίγια Σάντσεθ** (ισπαν.: *David Villa Sánchez*,(ισπανική προφορά:  [daˈβið ˈbiʎa santʃeθ]) ), (γεννήθηκε στις 3 Δεκεμβρίου 1981) είναι Ισπανός πρώην ποδοσφαιριστής που αγωνιζόταν ως επιθετικός. Θεωρείται ως ένας από τους καλύτερους επιθετικούς της γενιάς του και εκ των κορυφαίων Ισπανών επιθετικών όλων των εποχών. Ήταν διεθνής με την Εθνική Ισπανίας, με την οποία το 2008 κατέκτησε το Ευρωπαϊκό Πρωτάθλημα και το 2010 το Παγκόσμιο Κύπελλο, ενώ με 59 γκολ είναι ο πρώτος σκόρερ στην ιστορία της. Το παρατσούκλι του είναι «Ελ Γκουάχε» («El Guaje»), που από τα Αστουριανά μεταφράζεται ως «Το Παιδί».

Βιογραφία
---------

Γεννήθηκε στην πόλη Λανγρέο στις 3 Δεκεμβρίου 1981. Τα πρώτα του βήματα στο ποδόσφαιρο τα έκανε στην εφηβική ομάδα της Λανγρέο, ενώ το 1999 μετακόμισε σε αυτή της Σπόρτινγκ Χιχόν Β. Το 2000 έκανε την πρώτη του επαγγελματική παρουσία στην πρώτη ομάδα της Σπόρτινγκ Χιχόν, ενώ το 2003 μεταγράφηκε στην Ρεάλ Σαραγόσα, με την οποία κατέκτησε το 2004 το Κύπελλο Ισπανίας και το Σούπερ Καπ. Το 2005 μεταγράφηκε στη Βαλένθια, ενώ το 2010, η Μπαρτσελόνα τον απέκτησε, έναντι 40 εκατομμυρίων ευρώ. Το 2013 ο Βίγια πήρε μεταγραφή στην Ατλέτικο Μαδρίτης και το 2014 μετέβη στις ΗΠΑ για λογαριασμό της Νιού Γιορκ Σίτυ.

Με την εθνική ομάδα της Ισπανίας έλαβε μέρος στο Ευρωπαϊκό Πρωτάθλημα του 2008, όπου με τα 4 γκολ που πέτυχε αναδείχτηκε πρώτος σκόρερ του τουρνουά και βοήθησε την ομάδα του να κατακτήσει το τρόπαιο, ενώ στο Παγκόσμιο Κύπελλο του 2010 ήταν ανάμεσα στους πρώτους σκόρερ της διοργάνωσης με 5 τέρματα.

Καριέρα σε συλλόγους
--------------------

### Σπόρτινγκ Χιχόν

Το ταλέντο του Βίγια προκάλεσε το ενδιαφέρον πολλών ομάδων των Αστουριών, όμως μια από τις μεγαλύτερες ομάδες της περιοχής, η Ρεάλ Οβιέδο δεν πίστευε ότι ο Βίγια είχε επαρκείς δυνατότητες, για να γίνει μεγάλος ποδοσφαιριστής, έτσι η Σπόρτινγκ Χιχόν τον απέκτησε και εντάχθηκε στην δεύτερη ομάδα, για δύο σεζόν, ενώ έπειτα προωθήθηκε στην πρώτη ομάδα όπου σε δύο σεζόν πέτυχε 38 γκολ σε 80 συμμετοχές.

### Ρεάλ Σαραγόσα

Το καλοκαίρι του 2003 παίρνει μεταγραφή στην Ρεάλ Σαραγόσα και το ντεμπούτο του το έκανε στο πρώτο ματς της σεζόν στην εκτός έδρας ήττα με 1–0 απέναντι στην Ντεπορτίβο Λα Κορούνια, ενώ το πρώτο του γκολ το πέτυχε μετά από δύο παιχνίδια εναντίον της Ρεάλ Μούρθια. Στις 25 Απριλίου του 2004 στη Σαραγόσα σημειώνει 4 τέρματα απέναντι στη Σεβίλλη σε ένα θεαματικό 4–4. 

Η Σαραγόσα το 2004 κατέκτησε το Κύπελλο Ισπανίας με τον Βίγια να παίζει σημαντικό ρόλο σε αυτό, με 4 γκολ στην διοργάνωση και σκοράροντας το δεύτερο γκολ στον τελικό απέναντι στην Ρεάλ Μαδρίτης με τον αγώνα να λήγει 3–2. Την χρόνια εκείνη η Σαραγόσα κατέκτησε και το Σούπερ Καπ. 

Η ομάδα συμμετείχε στο Κύπελλο ΟΥΕΦΑ 2004–2005, και έτσι ο Βίγια αγωνίστηκε για πρώτη φορά σε μια ευρωπαϊκή διοργάνωση, φτάνοντας μέχρι τη φάση των 16.

### Βαλένθια

Το καλοκαίρι του 2005 πήρε μεταγραφή στην Βαλένθια και έκανε το ντεπούτο του με σε ματς για το Κύπελλο Ιντερτότο απέναντι στην βελγική Γάνδη, όπου και σκόραρε. Στις 23 Οκτωβρίου, πέτυχε το νικητήριο γκολ απέναντι στην Ρεάλ Μαδρίτης στο Στάδιο Σαντιάγκο Μπερναμπέου. Πέτυχε το πρώτο του χατ-τρικ απέναντι στην Αθλέτικ Μπιλμπάο, εκτός έδρας, σπάζοντας το ρεκόρ για το πιο γρήγορο χατ-τρικ στο Ισπανικό Πρωτάθλημα, σε μόλις 5 λεπτά.

Την επόμενη σεζόν αγωνίζεται στο Τσάμπιονς Λιγκ και τα καθοριστικά του γκολ απέναντι σε Σαχτάρ και Ρόμα έδωσαν στην ομάδα του την πρόκριση στην φάση των 16, εκεί που η Βαλένθια αναμετρήθηκε με την Ίντερ και στο πρώτο παιχνίδι στο Σαν Σίρο ο Βίγια σκόραρε ένα γκολ από απευθείας εκτέλεση φάουλ. 

Την περίοδο 2007–2008 ο Βίγια κατέκτησε το Κύπελλο Ισπανίας για δεύτερη φορά στην καριέρα του μετά την νίκη επί της Χετάφε στον τελικό (3–1). Στην 100η του εμφάνιση με την Βαλένθια για το πρωτάθλημα, πέτυχε χατ-τρικ εναντίον της Λεβάντε. Την επόμενη σεζόν τελείωσε σαν τρίτος σκόρερ του πρωταθλήματος με 28 γκολ.

Το 2009 σκόραρε τα περισσότερα γκολ, συνολικά 43 γκολ σε 54 παιχνίδια σε όλες τις διοργανώσεις με την φανέλα της Βαλένθια. Στις 18 Μαρτίου 2010 πετυχαίνει χατ-τρικ εναντίον της Βέρντερ Βρέμης για το Γιουρόπα Λιγκ στο εκτός έδρας 4–4.

### Μπαρτσελόνα

Ο Νταβίντ Βίγια κατά την παρουσίαση του ως παίκτης με τα χρώματα της Μπαρτσελόνα.
Στις 19 Μαΐου 2010 μεταγράφεται στην Μπαρτσελόνα και κάνει το ντεμπούτο του στον δεύτερο αγώνα του Ισπανικού Σούπερ Καπ μπαίνοντας σαν αλλαγή, στο νικηφόρο 4–0, εναντίον της Σεβίλλης και το ντεμπούτο του με τους Καταλανούς στο πρωτάθλημα πραγματοποιήθηκε εναντίον της Ράσινγκ, στο οποίο σκόραρε το τρίτο και τελευταίο γκολ της ομάδας του σε έναν αγώνα που έληξε 3–0. Στις 14 Σεπτεμβρίου σκοράρει στο ντεμπούτο του με την Μπαρτσελόνα στο Τσάμπιονς Λιγκ εναντίον του Παναθηναϊκού, στο νικηφόρο 5–0. Το πρώτο του Ελ Κλάσικο ήταν στις 29 Νοεμβρίου 2010 στο οποίο σκόραρε δύο γκολ, στο νικηφόρο 5–0.

Στο Παγκόσμιο Κύπελλο Συλλόγων στον αγώνα εναντίον της πρωταθλήτριας του Τσάμπιονς Λιγκ Ασίας, Αλ-Σαντ, τραυματίστηκε σοβαρά στην κνήμη. Αφού έμεινε 8 μήνες έξω από τους αγωνιστικούς χώρους, επέστρεψε στα γήπεδα στον αγώνα της Μπαρτσελόνα με την Ντιναμό Βουκουρεστίου στα τέλη του 2012, μπαίνοντας σαν αλλαγή στην νίκη της ομάδας του με 3–0. Θα σκοράρει για πρώτη φορά από την επιστροφή του στον νικηφόρο αγώνα εναντίον της Ρεάλ Σοσιεδάδ με 5–1.

### Ατλέτικο Μαδρίτης

Με την Ατλέτικο Μαδρίτης έκανε το ντεπούτο του στον πρώτο αγώνα του Σούπερ Καπ Ισπανίας απέναντι στην πρώην του ομάδα και σκόραρε. Τελείωσε την σεζόν με 36 συμμετοχές και 13 γκολ στο πρωτάθλημα, βοηθώντας σημαντικά την Ατλέτικο να κατακτήσει τον πρώτο της τίτλο πρωταθλήματος έπειτα από 18 χρόνια.

### Καριέρα εκτός Ισπανίας

Το καλοκαίρι του 2014 μετέβη στις ΗΠΑ και το MLS για την Νιου Γιορκ Σίτι. Την ίδια χρονιά δίνεται δανεικός στην Μέλμπουρν Σίτι της Αυστραλίας με την οποία αγωνίζεται σε τέσσερα ματς και πετυχαίνοντας δύο γκολ. Στη συνέχεια, τον Δεκέμβριο επιστρέφει στη Νιου Γιορκ Σίτι και παίρνει το χρίσμα του αρχηγού την 1η Φεβρουαρίου 2015. 

Ήταν ένας από τους εκλεκτούς που συμμετείχαν στο MLS All-Star Game, απέναντι στην ομάδα της Τότεναμ, εκεί όπου σκόραρε το νικητήριο γκολ, δηλαδή το τελικό 2–1. Επιλέχθηκε στην καλύτερη ενδεκάδα του αμερικανικού πρωταθλήματος για δύο συνεχή έτη, το 2016 και το 2017, ενώ κέρδισε κέρδισε και το βραβείο πολυτιμότερου παίκτη του πρωταθλήματος το 2016. Αποχώρησε από την Νιου Γιορκ Σίτι ως πρώτος σκόρερ στην ιστορία του συλλόγου.

Τον Δεκέμβριο του 2018 εντάχθηκε στην ιαπωνική Βίσερου Κόμπε, όπου έναν χρόνο μετά έκλεισε την καριέρα του, έχοντας σημειώσει συνολικά 438 τέρματα σε επίσημους αγώνες.

Διεθνής καριέρα
---------------

Έκανε το ντεμπούτο του με την Εθνική στον αγώνα με το Σαν Μαρίνο στις 9 Φεβρουαρίου 2005, ενώ πέτυχε το πρώτο του γκολ εναντίον της Σλοβακίας στις 16 Νοεμβρίου. Έκανε το ντεμπούτο στην τελική φάση του Μουντιάλ του 2006, στον νικηφόρο αγώνα εναντίον της Ουκρανίας με 4–0, όπου σημείωσε δύο τέρματα. 

Στο τέλος του 2006 γίνεται βασικός στην Εθνική ομάδα. Στα προκριματικά του Ευρωπαϊκού Πρωταθλήματος πέτυχε έξι γκολ, ανάμεσά τους ένα ψαλιδάκι, εναντίον του Λίχτενσταϊν. Συμμετέχει στην τελική φάση του τουρνουά, όπου πετυχαίνει χατ-τρικ στον αγώνα εναντίον της Ρωσίας, ενώ στον επόμενο αγώνα χαρίζει την νίκη στην ομάδα του με ένα γκολ στο 92ο λεπτό εναντίον της Σουηδίας στο τελικό 2–1.

Έκανε το ντεμπούτο του σε Κύπελλο Συνομοσπονδιών, σκοράροντας εναντίον της Νέας Ζηλανδίας, στο νικηφόρο 5–0. Ήταν μάλιστα στην καλύτερη ενδεκάδα του τουρνουά και κατέκτησε το χάλκινο παπούτσι της διοργάνωσης.

Στον πρώτο αγώνα του Παγκοσμίου Κυπέλλου του 2010, η Εθνική Ισπανίας υπέστη ανέλπιστη ήττα από την Ελβετία. Πέντε μέρες μετά σκόραρε και τα 2 γκολ στην νίκη της ομάδας του με 2–0, εναντίον της Ονδούρας. Βοήθησε την ομάδα του να περάσει στους 16, σκοράροντας το πρώτο γκολ της ομάδας του στην νίκη με 2–1 επί της Χιλής. Με αυτό το γκολ έγινε ο κορυφαίος σκόρερ της Ισπανίας σε Παγκόσμια Κύπελλα με τα γκολ του να είναι 6. Στην συνέχεια η Ισπανία αντιμετώπισε την Πορτογαλία, εκεί όπου σκόραρε το μοναδικό γκολ της αναμέτρησης και χάρισε την πρόκριση στην ομάδα του. Στα προημιτελικά με την Παραγουάη σημείωσε επίσης το μοναδικό γκολ του αγώνα. Ήταν στην βασική ενδεκάδα του τελικού εναντίον της Ολλανδίας, όμως αντικαταστάθηκε στο 106ο λεπτό (παραταση). Με την νίκη αυτή της Ισπανίας θα καταφέρει να κερδίσει το τρόπαιο διοργάνωση. Επίσης, πήρε το Ασημένιο Παπούτσι, έχοντας τον ίδιο αριθμό γκολ με τον Τόμας Μύλερ που πήρε το Χρυσό Παπούτσι, όμως ο Γερμανός είχε περισσότερες ασίστ. Ο Βίγια, επιπλέον, επιλέχθηκε και στην καλύτερη ενδεκάδα του τουρνουά.

Τίτλοι και διακρίσεις
---------------------

### Σύλλογοι

#### Ρεάλ Σαραγόσα

* Κύπελλο Ισπανίας: 2003–04
* Σούπερ Καπ: 2004

#### Βαλένθια

* Κύπελλο Ισπανίας: 2007–08

#### Μπαρτσελόνα

* Πρωτάθλημα: 2010–11, 2012–13
* Κύπελλο: 2011–12
* Σούπερ Καπ: 2010, 2011
* Τσάμπιονς Λιγκ: 2010–11
* ΟΥΕΦΑ Σούπερ Καπ: 2011
* Παγκόσμιο Κύπελλο Συλλόγων: 2011

#### Ατλέτικο Μαδρίτης

* Πρωτάθλημα: 2013–14

#### Βίσερου Κόμπε

* Κύπελλο: 2019

### Εθνικές ομάδες

#### Εθνική Ισπανίας

* Μουντιάλ: 2010
* Γιούρο: 2008
* Κύπελλο Συνομοσπονδιών 3η θέση: 2009

### Ατομικές διακρίσεις (αναφέρονται μόνο οι πιο σημαντικές)

* Βραβείο Ντον Μπαλόν (Don Balón Award): Ισπανός παίκτης της περιόδου 2005–06
* Βραβείο Τέλμο Θάρρα (*Zarra Trophy*) (4): 2005–06, 2006–07, 2008–09, 2009–10
* Πρώτος παίκτης σε τελικές πάσες (ασίστ) της Α' Κατηγορίας Ισπανίας της περιόδου 2006–07
* Χρυσό Παπούτσι διοργάνωσης στο Ευρωπαϊκό του 2008
* Μέλος της καλύτερης 11άδας της διοργάνωσης στο Ευρωπαϊκό του 2008
* Ομάδα του Μήνα από τη Γιουροπίαν Σπορτς Μίντια (European Sports Media - Team of the Month) (1): Σεπτέμβριος - Οκτώβριος 2008
* Χάλκινο Παπούτσι διοργάνωσης στο Κύπελλο Συνομοσπονδιών 2009
* Μέλος της καλύτερης 11άδας της διοργάνωσης στο Κύπελλο Συνομοσπονδιών 2009
* Πρώτος σκόρερ διοργάνωσης στο Μουντιάλ του 2010 (μαζί με τους Τόμας Μύλερ, Βέσλι Σνάιντερ και Ντιέγο Φορλάν)
* Μέλος της καλύτερης ενδεκάδας της διοργάνωσης στο Μουντιάλ του 2010
* Μέλος της καλύτερης ενδεκάδας - FIFA/FIFPro World XI για το 2010
* Μέλος της καλύτερης ενδεκάδας UEFA για το 2010
* Βραβείο Κορυφαίου Σκόρερ Α' Κατηγορίας της Ισπανίας το 2012
* Βραβείο MVP Αμερικανικού Πρωταθλήματος (MLS) 2016
* 

### Άλλα επιτεύγματα

* Πρώτος σκόρερ στην ιστορία της εθνικής ομάδας της Ισπανίας: **59 τέρματα**
* 
* Περισσότερα γκολ από Ισπανό διεθνή σε μία σεζόν: **12**
* Περισσότερα συνεχόμενα παιχνίδια στα οποία έχει σκοράρει διεθνής Ισπανός: **6**
* 
* Πρώτος σκόρερ στη Βαλένθια σε πέντε συνεχόμενες σεζόν: 2005–06, 2006–07, 2007–08, 2008–09, 2009–10
* Πρώτος σκόρερ της Εθνικής Ισπανίας συνολικά σε όλες τις διοργανώσεις στο Παγκόσμιο Κύπελλο: **9 τέρματα**
* Πρώτος σκόρερ της Νιου Γιορκ Σίτι όλων των εποχών: **80 τέρματα**
* Πρώτος σκόρερ όλων των εποχών για τη Νιου Γιορκ Σίτι: **126 τέρματα**
* Ισπανός διεθνής με τα περισσότερα γκολ σε ένα Μουντιάλ: **5**
* Ισπανός διεθνής με τα περισσότερα γκολ σε μια χρονιά: **12** (2008, 2009)
* Τα περισσότερα συνεχόμενα γκολ από Ισπανό διεθνή: **6**

Παραπομπές
----------

1. ↑  Στα ισπανικά προφέρεται Δαβίδ Βίγια Σάντσεθ [daˈβið ˈbiʎa santʃeθ].
2. ↑  «ALL-TIME GREATEST SPAIN SQUAD». Αρχειοθετήθηκε από το πρωτότυπο στις 12 Ιουνίου 2017. Ανακτήθηκε στις 12 Ιουνίου 2017.
3. ↑  Έγραψε ιστορία ο Βίγια, sport-fm.gr, 13/10/2010
4. ↑  «UEFA : Europe's all-time top international goalscorers». Αρχειοθετήθηκε από το πρωτότυπο στις 4 Νοεμβρίου 2021. Ανακτήθηκε στις 4 Νοεμβρίου 2021.
5. ↑  «Η Μπαρτσελόνα ανακοίνωσε την απόκτηση του Βίγια». in.gr. 19 Μαΐου 2010.. Ανακτήθηκε στις 2010-05-19. [*νεκρός σύνδεσμος*]
6. ↑  «Στην Μπαρτσελόνα για 4 χρόνια ο Βίγια». contra.gr. 19 Μαΐου 2010. Αρχειοθετήθηκε από το πρωτότυπο στις 2010-05-22.. Ανακτήθηκε στις 2010-05-19.
7. ↑  «World Cup Top Goal Scorers - Thomas Mueller Wins The Golden Shoe». Αρχειοθετήθηκε από το πρωτότυπο στις 12 Απριλίου 2024. Ανακτήθηκε στις 12 Απριλίου 2024.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νταβίντ Βίγια** |

* Νταβίδ Βίγια στη FIFA (αρχειοθετημένος) (Αγγλικά)Edit on Wikidata

* Νταβίδ Βίγια στην UEFA (Αγγλικά)Edit on Wikidata

* Νταβίδ Βίγια's προφίλ παίκτη στο National-Football-Teams.comEdit on Wikidata

* Νταβίδ Βίγια στην IMDb (Αγγλικά)Edit on Wikidata
* Επίσημος ιστότοπος Αρχειοθετήθηκε 2009-07-01 στο Wayback Machine. (Ισπανικά)
* Μέιτζορ Λιγκ Σόκερ (Αγγλικά)
* FootballCritic (Αγγλικά)
* SoccerWay (Αγγλικά)
* FBref (Αγγλικά)

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ισπανίας – Μουντιάλ 2006** |
| --- |
|  |
|  | 
* 1 Κασίγιας
* 2 Σαλγάδο
* 3 Περνία
* 4 Μαρτσένα
* 5 Πουγιόλ
* 6 Αλμπέλδα
* 7 Ραούλ (c)
* 8 Τσάβι
* 9 Τόρρες
* 10 Ρέγες
* 11 Γκαρσία
* 12 Λόπεθ
* 13 Ινιέστα
* 14 Αλόνσο
* 15 Ράμος

* 16 Σένα
* 17 Χοακίν
* 18 Φάμπρεγας
* 19 Κανιθάρες
* 20 Χουανίτο
* 21 Βίγια
* 22 Ιμπάνιεθ
* 23 Ρέινα
* Προπονητής: Αραγονές
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Ισπανίας – Μουντιάλ 2010 |
| --- |
|  |
|  | 
* 1 Κασίγιας (c)
* 2 Αλμπιόλ
* 3 Πικέ
* 4 Μαρτσένα
* 5 Πουγιόλ
* 6 Ινιέστα
* 7 Βίγια
* 8 Τσάβι
* 9 Τόρρες
* 10 Φάμπρεγας
* 11 Καπντεβίλα
* 12 Βαλντές
* 13 Μάτα
* 14 Αλόνσο
* 15 Ράμος

* 16 Μπουσκέτς
* 17 Αρμπελόα
* 18 Πέδρο
* 19 Γιορέντε
* 20 Μαρτίνεθ
* 21 Σίλβα
* 22 Νάβας
* 23 Ρέινα
* Προπονητής: Ντελ Μπόσκε
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Ισπανίας – Μουντιάλ 2014 |
| --- |
|  |
|  | 
* 1 Κασίγιας (c)
* 2 Αλμπιόλ
* 3 Πικέ
* 4 Μαρτίνεθ
* 5 Χουανφράν
* 6 Ινιέστα
* 7 Βίγια
* 8 Τσάβι
* 9 Τόρρες
* 10 Φάμπρεγας
* 11 Πέδρο
* 12 Ντε Χέα
* 13 Μάτα
* 14 Αλόνσο
* 15 Ράμος

* 16 Μπουσκέτς
* 17 Κόκε
* 18 Άλμπα
* 19 Κόστα
* 20 Καθόρλα
* 21 Σίλβα
* 22 Αθπιλικουέτα
* 23 Ρέινα
* Προπονητής: Ντελ Μπόσκε
 |

 |

|  |  |  |  |
| --- | --- | --- | --- |
| 

| π • σ • ε
Παγκόσμιο Κύπελλο Ποδοσφαίρου - Πρώτοι σκόρερ |
| --- |
|  |
| 
* 1930: Γκιγιέρμο Στάμπιλε
* 1934: Όλντσιχ Νεγέντλι
* 1938: Λεωνίδας Ντα Σίλβα
* 1950: Αντεμίρ
* 1954: Σάντορ Κότσις
* 1958: Ζυστ Φονταίν
* 1962: Γκαρίντσα / Βαβά / Λεονέλ Σάντσες / Ντράζαν Γιέρκοβιτς / Βαλεντίν Ιβανόφ / Φλόριαν Άλμπερτ
* 1966: Εουσέμπιο
* 1970: Γκερντ Μύλερ
* 1974: Γκρέγκορζ Λάτο
* 1978: Μάριο Κέμπες
* 1982: Πάολο Ρόσι
* 1986: Γκάρι Λίνεκερ
* 1990: Σαλβατόρε Σκιλάσι
* 1994: Ολέγκ Σαλένκο / Χρίστο Στόιτσκοφ
* 1998: Νταβόρ Σούκερ
* 2002: Ρονάλντο
* 2006: Μίροσλαβ Κλόζε
* 2010: Νταβίντ Βίγια / Τόμας Μύλερ / Γουέσλεϊ Σνάιντερ / Ντιέγο Φορλάν
* 2014: Χάμες Ροδρίγες
* 2018: Χάρι Κέιν
* 2022: Κιλιάν Εμπαπέ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315938734
* ISNI: 0000 0001 1399 9843
* BNF: cb16715955c (data)
* MusicBrainz: cc1d40a3-0984-4ad7-8d20-cf05119b1e68
* BNE: XX5015841

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
* Πύλη:Ισπανία
 |

 |